Cuneiform Tablet Kt 94/k 943 (AKT 6a 106)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na É šál-ma-a-šùr a-na a-wa-tim né-ru-ub-ma um-ma šál-ma-a-šùr-ma i-a-tí a-na bu-ru-uš-ḫa-dim i-na ma-ak-sú-e-im a-na ḫu-bu-ul ÌR a-bu-ša-lim ša-qá-lim i-ra-de₈-ú-ni a-ta 30 {TÚG}ku-ta-ni ù ANŠE ṣa-lá-ma-am ša ÌR ta-lá-qé-e um-ma šu-be-lúm-ma ke-na ša ÌR-dí-a a-bu-ša-lim al-qé ša-lim-a-šur ša ni-iš a-lim{ki} úz-na-tí-ni il₅-pu-ut um-ma ša-lim-a-šur-ma a-šar ÌR a-na ÌR-dí-kà lá i-tù-ru-ú ma-a a-na ÌR-dí-a i-tù-wa-ar um-ma šu-be-lúm-ma šu-ma a-na ku-a-im i-tù-a-ar a-na TÚG.ḪI.A ù ANŠE.ḪI.A a-za-za-kum a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI ú-ra-a IGI ì-lí-dan IGI ma-ni-um-ba-lúm-a-šùr